Kos Isl. — Asklepieion — letter of Ziaelas of Bithynia — 242 BC — MDAI(A) 30 (1905) 173-182; Syll.³ 456 — Welles, Royal Correspondence (1934) 25 — TAM IV, 1 1
Region: Aegean Islands, incl. Crete (IG XI-[XIII]) — Cos and Calymna (IG XII,4)

βασιλευς βιθυνων ζιαηλας κωιων τηι βουληι και τωι δημωι χαιρειν διογειτος αριστολοχος θευδοτος οι παρ υμων παραγενομενοι ηξιουν το ιερον του ασκληπιου το ιδρυμενον παρ υμιν αποδεξασθαι ασυλον και τα λοιπα φιλανθρωπειν τηι πολει καθοπερ και νικομηδης ο πατηρ ημων ευνοως διεκειτο τωι δημωι. ημεις δε παντων μεν των αφικνουμενω[ν] προς ημας ελληνων τυγχανομεν την επιμελειαν ποιουμενοι πεπεισμενοι προς δοξαν ου μικρον συμβαλλεσθαι το μερος τουτο πολυ δη μαλιστα των πατρικων φιλων διατελουμεν πολυωρουντες και υμων δια την προς τομ πατερα ημων υπαρχουσαν προς τον υμετερον δημον γνωσιν και δια το τομ βασιλεα πτολεμαιον οικειως διακεισθαι τα προς υμας οντα ημετερον φιλον και συμμαχον ετι δε και τους παρ υμων απεσταλμενους φιλοτιμοτερον απολογισασθαι την ευνοιαν ην εχετε εις ημας εν τε τοις λοιποις καθ ο αν ημας αξιωτε πειρασομεθα και ιδιαι εκαστωι και κοινηι πασι φιλανθρωπειν καθ οσον ημεις δυνατοι εσμεν και των πλειοντων την θαλασσαν οσοι αν τυγχανωσιν των υμετερων προσβαλλοντες τοις τοποις ων ημεις κρατουμεν φροντιζειν οπως η ασφαλει[α] αυτοις υπαρχη κατα ταυτα [δε] και οις αν συμβη πταιματος [τι]νος γενομενου κατα πλουν προσπεσειν προς την ημετε[ραν] πασαν σπουδην ποιεισθαι ιν[α] μηδ υφ ενος αδικωνται. αποδ[εχο]μεθα δε και το ιερον ασυλον κ[αθο]περ ωιεσθε δειν και διογειτωι [και] αριστολοχωι και θευδοτωι πε[ρι] των τουτων και των αλλω[ν ων] ηβουλομεθα εντεταλμαι αν[αγ]γειλαι υμειν. ερρωσθε.